Núna er hafið nýtt ár og ný IceCup mótaröð að hefjast . Fyrsta IceCup mót ársins verður haldið næsta sunnudag 12. janúar nk. og verður þar væntanlega mikið skotið í gult . IceCup mótin eru venjulega haldin fyrsta sunnudag í hverjum mánuði þó frávik sé frá þeirri reglu núna á fyrsta móti ársins . IceCup mótaröðin er með framfarakeppnis-fyrirkomulagi sem er mjög hvetjandi fyrir þátttakendur til þess að bæta árangur sinn . Það eru þeir Ingólfur Rafn Jónsson og Tryggvi Einarsson sem standa fyrir IceCup mótaröðinni og eiga þeir mikið hrós skilið fyrir að halda út keppnisröðinni . Nánari upplýsingar má finna á þessari síðu .